AlmaznayaGroza/cyrillic-language-classification huggingface dataset:
Литва кыл

Литва кыл (аслаз нимыз - lietuvių kalba) - ӵукпалбалт кыл. Литвалэн кун кылыз, Европа Огазеяськонлэн огез нимлыко кылыз. Литва кылын 3 миллион адями мында верасько. Тросэз - Литваысь улӥсьёс, мукетъёсыз - литовской диаспора. Латви но латгали кылъёсын ӵош балти кыл огинэ пырэ. Юн веран куара нырысети ёзын. Куд-ог кылъёсын гинэ, тросэз - мукет кылъёсысь, юн веран куара мукет ёзъёсын сылыны луэ. Литва кылын 32 гожпус, Кык гендер: пиосмурт нимкылъёслэн -аs/-ias/-jas, -is/-ys, яке -us/-ūs пумъёссы; кышномуртлэн - -a,-ė яке куд-ог дыръя -is пумъёссы. 7 вошъетъёс (падеж).

Source: original
19 инвожо

19 инвожо - арлэн 170-тӥ нуналыз (171-тӥ нунал високосной арын) григорианской календарья. Выль арозь 195 нунал кыле. Али дыре юлиан календарьлэн 6-тӥ инвожоезлы огкадь луэ. == Луэм учыръёс == 1767 - Уоллис капитанлэн потонэз трос калыкъем шормуӵ дуре, кудӥзлы со Георг III-лэсь нимзэ сётӥз. 1787 - Екатерина II ас фаворитэзлы Потёмкинлы «князь Таврической» титулэз сётӥз. 1799 - Итальян поход: Суворов кыриз французъёсты Треббия шур дурын. 1809 - Боргоысь сейм Финн кунэз кылдытонэз юнматӥз. 1842 - Journal des débats газет «Les Mystères de Paris» романэз печатланы кутскиз. 1846 - Нью-Джерси штатын ортчиз нырысетӥез историын бейсболъя матч. 1917 - Великобританиысь король династия, кудӥз азьвыл нимаське вал Саксен-Кобург-Гота шуыса, Виндзоръёс нимамын. 1939 - Муское эмиграциысь бертӥз Марина Цветаева. 1953 - Синг-Синг тюрьмаын электрической пукон вылын казнить каремын совето разведчикъёс Юлиус но Этель Розенбергъёс. 1958 - Ижкарын усьтӥськиз «Детский мир» вузъюрт. 1987 Удмуртилэн шоркарезлы Устинов карлы берен сётэмын азьвылыз нимыз - Ижевск. Завьял ёросысь «Восточной» парсь вордон комплекс вӧзын выль кылдэм каргурт Италмас шуыса нимамын. 1990 - Шенгенъя улӥсь кунъёсын пограничной эскеронэз быдтон сярысь огкыл тупатэмын. 1998 - Ижын Максим Горький урамын нырысьсэ ортчиз Бадӟым хоровой собор. 2000 - Сарапул кар администрациын Спортъя, туризмъя но егитъёсын ужан политикая управление кылдытэмын. 2006 - Шпицбергенын дуннелэн пумыз учырлы Быдэс дуннеысь кидыс возён инты инъямын. == Вордскизы == 1623 - Блез Паскаль, Франциысь математик, физик, изобретатель, философ но литератор. 1925 - Александр Лошкарёв, Удмуртиысь педагог, музей уж радъясь. 1943 - Евгений Шумилов, Ижысь историк, искусствовед, шаерчи. 1947 - Салман Рушди, Англиысь писатель, критик, публицист. 1953 - Наиля Собина, Удмуртиысь культура удысын ужась. 1954 - Кэтлин Тёрнер, Америкаысь киноактриса. 1986 - Мари Дорен Абер, Франциысь биатлонист, дуннеысь вить полъем чемпион. == Кулӥзы == 1820 - Джозеф Бэнкс, Англиысь натуралист, ботаник. 1897 - Чарльз Бойкотт, Ирландиысь британ кивалтӥсь, кудӥзлэн фамилиезлэсь «бойкот» кыл кылдэмын. 1953 - Юлиус Розенберг но Этель Розенберг, Америкаысь коммунистъёс, совето разведчикъёс. 1956 - Владимир Обручев, академик, геолог но географ. 1985 - Майя Кристалинская, совето кырӟась. 2007 - Вера Килина, Удмуртиысь мунё театрлэн тужгес но пересь артистэз. 2013 - Дьюла Хорн, венгер политик, Венгриысь премьер-министр (1994-1998).

Source: original
Кубыз (сиосын инструмент)

Кубыз - скрипкалэн удмурт калык вариантэз. Азьвыл сое киын лэсьтыло вал, али нош фабрикаын лэсьтэм скрипкаос уже кутӥсько. Азьвыл соин шудо вал ал вылэ пуктыса. Кубыз нимлэн этимологиез тюрк: кылсярысь, казахъёс асьсэлэсь одӥг пулэсь вӧлэм скрипказэс комуз, кобуз кылъёсын пусъё, крашиньёс ымкрезез (варганэз) кубыз шуо. Со ик кыл мукет калыкъёсын но асэстэмын: поръёс скрипказэс ия-ковыж шуо, мадьяръёслэн нош koboz кылзы ньыль яке тямыс езо крезьгуро инструментэз возьматэ. Калык этимологияя «та кыл кыклы люкиське. «Ку» со кыӵе ке пӧйшурлэн куэз; «быз» кыӵе ке золтэм езлэн куараез. Вашкала дыръя куэз векчи лемта кадь вандылыса, позыръяса, кыӵе ке пу борды золтыса шудозы вылэм. Соин ик сыӵе «бызгетон» шудонлы «кубыз» ним понӥлям» (Кузебай Гердкытысь со цитата басьтэмын?). Поръёслэн ия-ковыжзы, удмуртъёслэн кубыззы выллем ик, нырысь-валысь одӥг пулэсь вӧлэм кык езо крезьгуро инструмент вылэм, 1930-тӥ аръёсы соин ал вылазы пуктыса шудо на вал ай (берло сое фабричной скрипка воштӥз) . Сыӵе ик скрипказы чувашъёслэн но вылэм, шудон манерез но удмуртъёслэн выллем вылэм . Мордваос скрипказэс гарьзе, стрепка, кайга шуиллям. Хантъёслэн но мансиослэн одӥг езо вӧлэм нин-юх нимо крезьгуро инструментсы вань. Шор дауръёсы ву шапык выллем формаё одӥг пулэсь вӧлэм скрипказы ӟучъёслэн но вылэм - гудок. Нош коми калык шудэ вылэм си-гудӧк нимо скрипкаен. Кубыз трос аръёс чоже вунэтэмын вал. Берло аръёсы нимысьтыз кубызэн шудон амалъёсты но гуръёсты каллен бичаны кутскизы. Анастасия Петрова но Миклош Деметер (Печ университетысь, Венгрия) сюрс укмыс сю укмыстон тямысэтӥ арысен ветлӥзы Татарстанэ но Марий Элэ, утчазы пересь усточиосты. Миклош дышетскиз выль кубызъёс лэсьтыны, быгатыса ачиз шудиз. «Эктон корка» студиысь Алексей Кузнецов та ужез азинтиз. Али кубызэн трос коллективъёс шудо ини (нимъёссы?).

Source: original
Тол Олимпи шудонъёс 2022

XXIV Тол Олимпи шудонъёс (англ. 2022 Winter Olympics, фр. Jeux Olympiques d’hiver de 2022, кит. 2022年冬季奥运会) - 2022-тӥ арын 4-тӥ тулыспалысен 20-тӥ тулыспалозь Пекин карын ортчем Олимпиада. Пекинын сяна шудонъёс озьы ик Чжанцзякоу но Яньцин каръёсын ортчо вал. Пекин Олимпиадалэн шоркареныз ялэмын вал Калыккуспо олимпи комитетлэн сессияз 2015-тӥ арын 31-тӥ пӧсьтолэзе Куала-Лумпурын. Со историын луиз нырысетӥез кар, кытын гужем но, тол но олимпи шудонъёс ортчытэмын вал. == Чӧлсконъёс == Олимпи шудонъёслэн бамзы (англи) Шудонъёс радъясь комитетлэн сайтэз

Source: original
Запорожье

Запорожье (укр. Запоріжжя) - Украинаысь Запорожье улосысь кар. Улӥсьёс - 710 052 адями (2022 ар). интыяськемын Днепр шур дурын. Административный центр Запорожской области, Запорожский район и Запорожское городское сообщество. Со Украиналэн уйпалаз одӥгез бадӟымез административной, промышленной но лулчеберетъя центр 1921-тӥ арозь город Александровск нимаське вал 1770-тӥ арын кылдытэм Александр крепостьлэн нимыныз. Кинлэн сӥлы карыса крепость нимамын вал валамон учкон. Нимъёс сётэмын фельдмаршаллэн Александр Голицынлэн но князьлэн Александр Вяземскийлэн Кылдытон Кема дыр ӵоже Запорожьелэн кылдэм дырыз лыдъяськиз 1770-тӥ арен - Александр крепостьлэн кылдэм ареныз. Озьы ке но, 2014-тӥ арын кар Кенешысь депутатъёс Запорожьелэсь кылдэм нуналзэ 952-тӥ ар шуыса юнматӥзы - Византийской императорлэн Константин VII Порфирогенитлэн «Империя кивалтон сярысь» трактатсэ «вань Днепрлэн кык ярдуръёсаз но Хортица шормуӵын улӥсьёс» Запорожьелэн умой климатэз но умой географической интыяськемез адямиосты вашкала дырысен кыскизы. Днепр шур дурысь примитивъёслэн тужгес вашкала интыоссы шор палеолит вакытэ кылдӥллям. Город 7 ёрослэсь кылдэмын. Таблицаын возьматэмын 2015-тӥ ар понна туала калыклэн лыдыз[43]: Ӧвӧл. Ӟуч кылын ним Украин кылын ним Адямиослэн лыдзы, сюрс адями. Процентэз 1 Александровский Александривский 68.8 9.1% 2 Заводский Заводский 51,0 6,7% 3 Коммунарский Коммунарский 134.0 17.6% 4 Днепровский Днепровский 136.4 18.0% 5 Вознесенивский Вознесенивский 101,6 13,4% 6 Хортйцкий Хортйцкий 116.0 15.3% 7 Шевченковский Шевченковский 151.8 20.0%

Source: original
Бириба

Бириба (лат. Rollinia mucosa) - Annonaceae семьяысь эмъюм емышо, куаро писпу. Будэ Лымшор Америкаын. == Тусыз == Бириба (Ролиния) - шаплы будӥсь, куар уськытӥсь писпу. Ӝуждалаез 4-15 метрозь вуэ. Куарезлэн кузьдалаез 10-25 см. Сяськаосыз гермафродитноесь. Емышезлэн диаметрез ог 15 см. Емышлэн вылыз ӵуж, пушказ вань тӧдьы пушез туж трос сьӧд 1,6-2 см кузьдалаё кидысъёсын. Емышез кисьма тулыспалэ-южтолэзе. == Вӧлскемез == Бириба будэ бадӟым территориын: Уйпал Аргентинаын, Бразилияын, Парагвайын но Перуын. Вӧлмемын Гайанаозь, Венесуэлаозь, Колумбияозь, Лымшор Мексикаозь но Антильской шормуӵъёс дорозь. == Пайдаез == Емыш пушсэ сиё, озьы ик соослэсь вина пӧзьтыны луэ. == Чӧлсконъёс == Morton, J.F. 1987. Fruits of Warm Climates. Julia Morton 20534 SW 92 Ct., Miami Fl 33189.

Source: original
Туймыйыл муниципал кылдытэт

Туймыйыл муниципал кылдытэт (ӟуч Муниципальное образование «Удмурт-Тоймбашское») - муниципал кылдытэт. Пыре Алнаш ёросэ, Удмурт элькунэ. Администраци центрез - гурт Туймыйыл. Кылдытэмын 2004-тӥ арын россиысь муниципал реформа сэрен. == Интыяськемын == Алнаш ёрослэн уйпалаз интыяськемын, кунгожез ортче: шундыпуксён но уйшор-шундыпуксён палан Можга ёросэн уйшор-шундыӝужан палан Писэйгурт муниципал кылдытэтэн шундыпуксён палан Татарстанэн лымшор палан Блатгурт муниципал кылдытэтэн Поселенилэн быдӟалаез - 9671 гектар, соос пӧлысь 8808 гектар сельхозугодиос. == Улӥсьёс == 2007-тӥ арын 1479 улӥсьёс пӧлысь, 272 адями - пенсионер вал но 375 - 18 аресозь нылпиос но егитъёс. 118 адямиос ужазы бюджетной удысын но 11 - ужасьтэм ӵотамын вал.

Source: original
Югытлэн ӝоглыкез

Югытлэн ӝоглыкез буш интыын (вакуумын) - котькуд электромагнитной тулкымъёслэн (со лыдын, югытлэн) вӧлскон ӝоглыксы. Инъето физической константаос пӧлысь одӥгез, кудӥз физикалэн трос законъёсызлэн формулаосазы пыре. Та формулаосын сое c пичи латин букваен пусйыло. Та ӝоглыклэсь бадӟым ӝоглык, пӧй, ӧвӧл ини шуыса, Эйнштейнлэн относительностья теориез вера. Со теориын югытлэн ӝоглыкез инвариантэн лыдъяське. Югытлэсь ӝоглыксэ нырысьсэ мертаз Даниысь астроном Рёмер XVII даурлэн пумаз. Собере та ӝоглыкез весяк шонергес но шонергес мертазы. Туннэ югытлэсь ӝоглыксэ кутыло 299 792 458 м/с карыса (вакуумын). Омыретӥ ортчем югытлэн ӝоглыкез но талэсь туж ичи пӧртэмъяське. Ву пушкетӥ югытлэн ӝоглыкез, омыретӥ мынэм сярысь ¾ луэ. Пияла пыр но омыретӥ сярысь югыт каллен мынэ. == Озьы ик учке == Югыт ар

Source: original
Кавказ (трос пуштросъем кыл)

Та кыллэн пӧртэм валатонъёсыз вань: == Физ. географиын == Кавказ (гурезьёс) - Сьӧд, Азов но Каспийск зарезьёс вискысь гурезь. Нимызлэн кылдэмез тодмотэм; Пичи Кавказ - гурезё система; Бадӟым Кавказ - гурезё система; Шундыпуксён Кавказ - Бадӟым Кавказ гурезё системалэн люкетэз. == Политической но экономической географиын == * Кавказ (географической регион) - Евразиысь шаер, интыяське Европалэн но Азилэн кунгожаз, солэн люкетъёсыз пыро: Россие, Грузие, Азербайджанэ но Армение; Закавказье - Кавказлэн регионэз, Лымшор Кавказ; Уйпал Кавказ - Кавказлэн регионэз; Предкавказье - Кавказлэн регионэз (физ. география); == Ним нулдӥсьёс == Кавказ Султанмагомедов - панкратионъя Дунне Чемпион, тренер, президент Калыккуспо клублэн ДЮСК «Сатурн-Профи» азьмуртэз; === Белоруссия === Кавказ - Кормян ёросысь гурт. === Россия === Кавказ - Михайловской ёросын Амурской улосысь черкогурт. Кавказ - Чекмагушев ёросысь Башкортостанысь гурт. Кавказ - Краснозорен ёросысь Орловской улосысь посёлок. === Украина === Кавказ - Переяслав-Хмельницк ёросысь Киев улосысь черкогурт. Кавказ - Березнеговат ёросысь Николаев улосысь черкогурт.

Source: original
Сэп

Сэп - удмурт гурт, Эгра ёросысь Сэп гурт поселенилэн центрез. == Географиез == Сэп интыяськемын Эгра ёрослэн шунды ӝужан палаз, ёрос центрлэсь 15 иськемын. Гурт Сэп шур дурын сылэ. == Ульчаосыз == Гуртын вань Труда, Школьной но Южной ульчаос. == Инфраструктураез == Сэпын ужало инъетъёзо (укмыс аръем) школа, нылпи сад, фельдшер-акушер пункт, клуб, библиотека. == Культураез == 2016-2018 аръёсын Сэпын кылдытэмын вал бырем гуртъёслы сӥзем калык музей. 2017-тӥ арысен гурт вӧзын, Италмас нюкын арлы быдэ ортчылэ «Италмас сяськаяськон дыре» нимо ужрад.

Source: original
10 коньывуон

10 коньывуон - арлэн 283-тӥ нуналыз (284-тӥ нунал високосной арын) григорианской календарья. Выль арозь 82 нунал кыле. Али дыре юлиан календарьлэн 27-тӥ куарусёнэзлы огкадь луэ. == Праздникъёс == удмуртъёс - Муш пыртон. == Луэм учыръёс == 680 - Кербела дорын ожмаськонын Мухаммедлэн внукез Хусейн ибн Али йыртэк кельтэмын вал. 732 - Карл Мартелл дугдытӥз арабъёслэсь Европае нашествизэс. 1780 - Дун-чылкыт Каликст сильтӧл, историысь тужгес лекез. 1846 - англичанъёс пумитъяськиллям ке но, Бурбонъёслэн коркаязы кык полэс сюан ортчиз. 1868 - Дас аръем ож: Куба Испанилэсь эрико луэ шуыса Сеспедес ялӥз. 1911 - Учанысь ӝутскон кутскиз Синьхай революциез Китайын. 1919 - Антанта но США ялӥзы экономической блокадаез Советской Россилы. 1920 - плебисцит дыръя Каринтиын улӥсьёс Австриын кыльыны кариськизы. 1931 - ВЦИК-лэн пуктэмезъя Ненец округысь выль кылдытэм посёлоклы Нарьян-Мард (собере - Нарьян-Мар) ним сётэмын. 1932 - ДнепроГЭС усьтэмын. 1936 - Глазовысь нюлэс возёс кылдытэмын, али дыре - Глазовлес, Удмуртлеслэн филиалэз. 1945 - Кореяысь трудовой партия инъямын. 1956 - нырысетӥ серийной автомобиль Газ-М21 «Волга» поттэмын. 1964 - Токиоын кутскизы XVIII Олимпи шудонъёс. 1967 - кужыме пыриз Космос сярысь калыккуспо огкыл. 2006 - ВКонтакте социальной сеть ужаны ӧдъяз. == Вордскизы == 1731 - Генри Кавендиш, Англиысь физик но химик. 1813 - Джузеппе Фортунино Франческо Верди, Италиысь композитор. 1834 - Алексис Киви (зэмос фамилиез - Стенваль), Финляндиысь драматург, финн литературной кылэз инъясь. 1861 - Фритьоф Нансен, Норвегиысь полярной исследователь. 1863 - Владимир Афанасьевич Обручев, академик, геолог но географ, «Плутония» но «Земля Санникова» научно-фантастической романъёслэн авторзы. 1959 - Виктор Кузнецов, Удмуртиысь спортсмен но тренер. 1965 - Альберт Галичанин, Россиысь балет артист. 1968 - Филипп Янковский, Россиысь актёр но кинорежиссёр. 1984 - Павел Дуров, ӟуч программист, «ВКонтакте» социальной сетез кылдытӥсь. == Кулӥзы == 1837 - Француа Мари Шарль Фурье, Франциысь социалист-утопист. 1963 - Эдит Пиаф, Франциысь кырӟась, шансонье. 1875 - Алексей Константинович Толстой, ӟуч гожъяськись, драматург.

Source: original
Цветаева, Марина Ивановна

Мари́на Ива́новна Цвета́ева (вордскиз 1892-тӥ арын 26-тӥ куарусён (8-тӥ коньывуонэ) Мускоын - кулӥз 1941-тӥ арын 31-тӥ гудырикошконэ Алабгоын) - ӟуч поэт, прозаик, берыктӥсь, XX-тӥ даурысь одӥгез тодмоез кылбурчи. == Улон сюресэз == Марина Цветаева вордскиз Мускоын. Солэн атаез университетысь профессор вал, анаез - пианистка. Нош Мариналэн кылбурчи луэмез потӥз, кылбуръёс со вазь гожъяны кутскиз, 6 аресысен. Дышетскиз Мускоын, собере Швейцариын, Германиын, Франциын. Кылбуръёсыныз нырысетӥ бичетэз - «Вечерний альбом» - 1910-тӥ арын поттэмын вал. Собере Цветаева статьяос гожъяны ӧдъяз, нош 1912-тӥ арын кылбуръёсын кыкетӥ - «Волшебный фонарь» - книгазэ поттӥз. Со арын ик Сергей Эфронлы бызиз, Ариадна нылзы вордскиз. 1922-тӥ арын Цветаева Берлинэ улыны выже, собере - Чехие, собере выльысь Берлинэ. 1925-тӥ арын Георгий пиез вордске. 1928-тӥ арын кылбуръёсын «После России» бичетэз потэ, но кылбуран поэтессаез кунгож сьӧрын тодмо уг кары. Отын умойгес лыдӟизы солэсь прозазэ. 1930-тӥ аръёсы куанер улыса, 1939-тӥ арын Цветаева СССР-е берытске. Нылзэ но кузпалзэ пытсэт сьӧры пукто, 1941-тӥ арын картсэ ыбо. Нылзэ реабилитировать каро 15 ар ортчыса гинэ. 1941-тӥ арын 31-тӥ августэ Марина Цветаева Алабгоын ачиз ассэ быдтэ. Али кылбурчилы сӥзем музейёс вань, валтӥсез интыяське Мускоысь Сретенка урамын, озьы ик Владимир улосысь Александровын, Башкортостанын, Алабгоын но мукет интыосын.

Source: original
9 южтолэзь

9 южтолэзь - арлэн 68-тӥ нуналыз (69-тӥ нунал високосной арын) григорианской календарья. Выль арозь 297 нунал кыле. Али дыре юлиан календарьлэн 24-тӥ тулыспалэзлы огкадь луэ високоснойтэм аръёсын, 25-тӥ тулыспалэзлы високосной аръёсын. == Праздникъёс == удмуртъёс - Чабак нунал. == Луэм учыръёс == 1309 - Авиньонын папаосты «пленэ басьтон»: Климент V Авиньонын интыяськиз. 1617 - Ӟуч-швед ож йылпумъяськиз Столбовоысь мир гожтонэн. 1796 - Наполеон Бонапарт Жозефина Богарнеен кышнояськиз. 1817 - Сарапулын уездной но приходской училищеос усьтэмын. 1842 - Миланысь «Ла Скала» театрын Вердилэн «Набукко» операезлэн премьераез ортчемын. 1896 - Ватка губерниысь Сарапул утемысь Сосновка черкогуртын усьтӥськиз калык библиотека-лыдӟонни. 1898 - Ижын Михайловской площадьын инъяллямзы земской эмъяськонниез, кудӥз совето вакытэ 2-тӥ кар клинической эмъюртлы пӧрмиз. 1918 - Совето Россилэн шоркарез Петроградысь Муское нуэмын. 1926 - Сарапулын «Отдых» нимо кинотеатр ас ӧсъёссэ усьтӥз. 1933 - США-ын зарни стандарт воштэмын. 1937 - Сарапул ёросысь сиён-юон поттон но утильжировой промышленностьёсъя огазеяськон («Райпищепром») кылдытэмын. 1956 - Тбилисиын Сталинэз Хрущёвен лекатонлы пумит митингъёсты кир-пазь уллян. 1959 - Нью-Йоркын шудон вузанъя ярмаркаын адӟытэмын выль - Барби мунё. == Вордскизы == 1814 - Тарас Шевченко, украин кылбурчи но суредась. 1890 - Вячеслав Молотов, ӟуч революционер но совето политик, СССР-ысь Калык комиссаръёслэн советсылэн тӧроез, Иностранной ужъёсъя нарком но министр. 1924 - Тамара Тепляшина, удмурт кылчи. 1933 - Алексей Сергеев, Ижысь телережиссёр. 1934 - Юрий Гагарин, Музъемлэн нырысетӥ космонавтэз. 1947 - Евгений Серебренников, удмурт кырӟась (лирической баритон), Удмуртиысь калык артист. 1960 Валентина Бекманова, удмурт актриса. Тамара Скобелева, Удмуртиысь дано артист. == Кулӥзы == 1942 - Роберт Бош, немец инженер, BOSCH фирмаез кылдытӥсь. 1982 - Леонид Утёсов, совето кырӟась, актёр, СССР-ысь калык артист. 2000 - Артём Боровик, журналист, «Совершенно секретно» холдинглэн президентэз. 2015 - Иван Тараканов, удмурт но финно-угор филологи но литература удысысь тодосчи, кылчи, профессор.

Source: original
Йожеф, Аттила

Аттила Йожеф (венг. József Attila) - XX даурысь одӥгез тужгес но тодмо венгер кылбурчи, лирик. Вордӥськиз 1905 арын 11 апреле Будапештын, ассэ виыса быдтӥз 1937 арын 3 декабре Балатонсарсоын. Удмурт кылэ трос берыкъямын (И.Иванов, Анатолий Уваров). Куд-ог кылбуръёсыз - «Сад утись луо», «Огнам», «Чылкыт сюлэмын», «Кар пумын» но мукетъёсыз - ӝоген потозы Удмурт кун университетлэн Удмурт филологияя факультетаз дасям антологиын. == Литература == Дунай тулкымъёс - Кам ярдурын. Венгер литературая сузьет. Ижкар, 1997. 112-139 бб.

Source: original
Эстон национальной музей

Эстон национальной музей (эст. Eesti Rahva Muuseum - «Эстон калык музей») - Эстониысь Тарту карын интыяськем этнографи музей. Кылдытэмын 1909-тӥ арын, туала юртын - 2016-тӥ арысен. Музей сӥземын Якоб Хуртэн люкам фольклорлы, Эстониысь этнографилы но калык творчестволы. Эстон калыклы сяна, музейын бадӟым инты висъямын ӵыжы-выжы финн-угор калыкъёслы но. 2021-тӥ арын инвожо толэзе музейын ортчиз Дуннеысь финн-угор калыкъёслэн 8-тӥез конгрессы. Со арын ик гудырикошкон толэзе музейлэн кивалтӥсез Алар Карис Эстониысь президентэ быръемын вал. == Чӧлсконъёс == Музейлэн сайтэз

Source: original
Фарер шормуӵъёс

Фарер шормуӵъёс (фарер Føroyar, Фёройар - «Ыж шормуӵъёс»; дани Færøerne, норв. Færøyene) - Атлантической океанлэн уйшор люкетысьтыз архипелаг но Дания Королевствое пырись автономия. Шотландия (Шетланд шормуӵъёс) но Исландия куспы интыяськемын. == Этимологизы == Шормуӵъёслэн нимзы fearann («музъем») кельт кыллэсь кылдэмын. XV даурысен шормуӵъёсын Дания кузёяське, но датчанъёс соосты Fareyjar шуо («ыж шормуӵъёс» дани сямен). == Географизы == Шормуӵъёслэн шоркарзы но валтӥсь портсы Торсхавн кар луэ (отын улӥсьёслэн лыдзы - 20 885 пала адями). Со Стреймой шормуӵлэн лымшор-ӵукшорпал ярдураз интыяськемын. Фарер шормуӵъёсысь быдӟалаезъя кыкетӥ улон инты - Клаксвуйк (4773 мурт). Фарер шормуӵъёс архипелаг 18 шормуӵлэсь сылэ, со пӧлысь 17-аз калык улэ. Валтӥсь шормуӵъёс: Стреймой, Эстурой, Судурой, Воар, Сандой, Бордой. Тужгес но бадӟымез - Стреймой (быдӟалаез 373,5 км²). Вань шормуӵъёслэн огъя басьтэм площадьзы - 1395,74 км². Архипелагысен Исландия дорозь - 450 км, Норвегиозь - 675 км, Копенгагенозь - 1117 км. Экономической зарезь зона Фарер шормуӵъёс дурысен 200 зарезь милялы кыстӥськемын. Шормуӵъёслэн тужгес но ӝужыт интызы луэ Эстурой шормуӵысь Слаттаратиндур нимо гурезь, со 882 метр ӝужда. == Улӥсьёссы == 2020-тӥ арын лэсьтэм дунъямъя Фарер шормуӵъёсын ог 51 628 адями улэ. Калык уногес фарер кылын вераське; кыкетӥ кыл луыса дани кыл но туж вӧлмемын, малы ке шуоно азьло дыръя шормуӵъёсын Дания быдэсак кивалтэ вал. == Территориослы люкиськемзы == Фарер шормуӵъёс люкемын куать улослы (фарер sýsla, sýslur, сисла) но 34 коммуналы, 2008-тӥ арозь сизьым бырйиськон округлы люкон но вал. Сислаос люкисько 120 каръёслы но коммунаослы. Сислаослэн местной самоуправленизы ӧвӧл, соос пушкын центральной властьлэн представительёсыз луо сисельманъёс (sýslumaður). == Науказы == Фарер шормуӵъёсын Торсхавнын асьсэлэн университетсы вань. Фарер университет 1965-тӥ арын Фарер научной обществолэн тыршеменыз кылдытэмын вал (ачиз общество 1952-тӥ арын кылдэмын). Университетэ пыро куинь факультетъёс: Фарер кылъя но литературая, Наукая но технологияя, Историяя но социальной наукаосъя. Университет дася наукаосъя магистръёсты но бакалавръёсты. Отын 142 студент гинэ дышетске. Университетлэн бюджетэз луэ 19 миллион дани крона арлы быдэ.

Source: original
Екатеринбурглэн историез

1723-тӥ арын Исеть шур вылын завод-крепость ӝутыны чакламын. Вуоно городлэсь интызэ бырйиз В.Татищев. Заводлы улон шокчиз В. де Геннин. Екатерина II-тӥ императрицалы сӥзьыса, карлы Екатеринбург ним сётэмын. Завод ыргон, чугун но корт поттыны чакламын вал. Озьы ке но 1808-тӥ арын Екатеринбург завод ворсамын вал. XVIII-тӥ дауре Екатеринбург азинске Урал но Сибирь улосъёслэн горно-промышленной шоркарез луыса. 1738-тӥ арын изэз шерон мастерской усьтэмын, кудзэ 1761-тӥ арын гранильной фабрикаозь паськытатӥзы. 1726-тӥ арын ыргонлэсь коньдон дурыны кутско. Россиысь огъя коньдон кулэлыклэсь 80 % люкетсэ потто вал Екатеринбургын. 1876-тӥ арын заводэз ворсазы. 1761-тӥ арын Сибирской почта тракт ортчиз. 1781-тӥ арын Екатеринбурглы Перма губерниысь уездной кар статус юнматӥзы. 1807-тӥ арын «гурезь ужъёсъя кивалтӥсь город» статус юнмато. Со арысен Урал гурезъёс которысь вань мастерскойёссын, фабрикаосын, заводъёсын Екатеринбургысен кивалтыны кутско. 1839-тӥ арын маханикая фабрикаын поттыны кутско питранъёсты но турбинаосты, паровой машинаосты, кортэз вандӥсь станокъёсты. 1874-тӥ арын та производство но ворсамын вал. Вузкорон удыс но вылӥ чотын лыдъяське вал - сӥлен, майталэн, куэн, кортэн паськыт вузкарон радъямын вал. 1820-тӥ арын Екатеринбургысь купецъёс зарни приискъёс борды кутско. 1826-тӥ арын Яким Рязанов нырсетӥ купец луиз, кудизлы сётэмын вал ас понназ зарниез поттон промышленностез радъяны. Бордаз ӥтиськизы Ф.Казанцев, С.Баландин, Т. Зотов. 1863-тӥ арын горной кар статуссэ ыштэмез бере, Екатеринбургын азинскыны кутскизы мукет удысъёс но (сиён-юон, транспорт, услугаосъя сфера). Тужгес азинскиз банкен герӟаськем удыс. 1827-тӥ арын Сибирской вузкарон банк - Россиысь тужгес бадӟым банк луиз. 1878-тӥ арын Екатеринбургэ чугун сюрес вуэ. Кузон пала нуись чугун сюрес вуттэмын вал 1920-тӥ арын гинэ 1904-тӥ арлы Екатеринбургын 49 промышленной предприятие но 300 пала мастерскойёс лыдъясько вал. 1917-тӥ арын большевик кивалтэт юнматэмын вал "виртэк". 1918-тӥ арын 16 но 17 пӧсьтолэзье Екатеринбург котырын Николай II-тӥлэсь семьязэ виё. Граждан ож бере заводъёслэн ужзы ӧз воштӥськы. 1923-тӥ арын Екатеринбург Урал областьлэн шоркарез луиз. 1924-тӥ арын Свердловск ним юнматэмын. 1934-тӥ арын Урал областлэсь нимзэ Свердловской областьлы воштӥзы. Пятилетка дыръёсы промышлtнность азинскыны кускиз. Ӝутэмын вал выль заводъёс (секыт машинаосты поттон завод, Уралэлектромашина, Уральской турбомоторной завод но мукетъёсыз). Быдӟым Атыкай ож дырья Свердловске эвакуировать каремын вал 50 завод. Со дырысен Военной промышленность но азинскыны кутскиз. Война бере но карлэн экономикаез машина поттон но кортэз дурон промышленностен герӟаськемын вал. 1991-тӥ арын карлы исторической нимзэ берыкто.

Source: original
Ирландия шормуӵ

Ирландия (ирл. Éire, англ. Ireland, скотс Airlann, лат. Hibernia) - Европаысь быдӟалая куинетӥ шормуӵ (Великобритания но Исландия бере); кык тужгес бадӟымез Британ шормуӵъёс пӧлысь ӝытпалэз. Шормуӵ кунгожен люкемын Ирландия но Огазеяськем Королевство куспын. Котыртэмын Атлантической океан вуэн. Кузьдалаез шунды пуксён палысен шунды ӝужан паллань - ог 300 иськем, уйпалысен лымшорлань - ог 450 иськем. Шормуӵлэн быдӟалаез - 84,1 сюрс км² (20-тӥ инты дуннеын).

Source: original